b"\n_START_ARTICLE_\nSentrum 1 (Oslo)\n_START_PARAGRAPH_\nSentrum 1 er et delomr\xc3\xa5de (SSB) som i sin helhet ligger i omr\xc3\xa5det Sentrum i Oslo. Delomr\xc3\xa5det best\xc3\xa5r av fem grunnkretser (roder) og dekker et areal p\xc3\xa5 1,05 km\xc2\xb2.\n_START_SECTION_\nAvgrensning\n_START_PARAGRAPH_\nSentrum 1 omfatter i hovedsak Kvadraturen (Oslo), Akershus slott og festning og havneomr\xc3\xa5dene langs Akershusstranda, hele veien rundt Akersneset, fra r\xc3\xa5dhuset, via Vippetangen og til Bj\xc3\xb8rvika. Grenseopptrekkingen rundt delomr\xc3\xa5det g\xc3\xa5r fra Pipervika mellom r\xc3\xa5dhusbrygge 1 og 2, Rosenkrantz' gate, C.J. Hambros plass, Pilestredet, Grensen, Stortorvet, Kirkeristen, Biskop Gunnerus' gate, mellom Byporten og Posthuset, Oslo S spor 1, Nylandsveien til Akerselvas utl\xc3\xb8p i Bj\xc3\xb8rvika.\n_START_SECTION_\nGrunnkretser\n_START_PARAGRAPH_\nSentrum 1 /rode 1 har et areal p\xc3\xa5 0,36 km\xc2\xb2 og omfatter Kontraskj\xc3\xa6ret, festningsomr\xc3\xa5det, Akershusstranda fra Pipervika til Vippetangen og deler av den s\xc3\xb8rvestlige delen av Kvadraturen. Grensen g\xc3\xa5r fra Pipervika mellom r\xc3\xa5dhusbrygge 1 og 2, R\xc3\xa5dhusgata, Christiania Torv, Nedre Slottsgate, Myntgata, Kirkegata, Glacisgata, Akershusstranda til Vippetangen s\xc3\xb8r for Revierkaia. I tillegg til Akershus slott og festning og Vippetangen ligger ogs\xc3\xa5 Gamle r\xc3\xa5dhus i grunnkretsen._NEWLINE_Sentrum 1 /rode 2 har et areal p\xc3\xa5 0,13 km\xc2\xb2 og omfatter deler av Kvadraturen. Grensen f\xc3\xb8lger Rosenkrantz' gate, Stortingsgata, Wessels plass, Akersgata, Prinsens gate, Kirkegata, Myntgata, Christiania Torv og R\xc3\xa5dhusgata. I grunnkretsen ligger blant annet Wessels plass, Bankplassen og Museet for samtidskunst._NEWLINE_Sentrum 1 /rode 3 har et areal p\xc3\xa5 0,1 km\xc2\xb2 og omfatter et omr\xc3\xa5de rundt midtre del av Karl Johans gate. Grensen f\xc3\xb8lger Rosenkrantz' gate, C.J. Hambros plass, Pilestredet, Grensen, Stortorvet, Kirkegata, Prinsens gate, Akersgata, Wessels plass og Stortingsgata. I grunnkretsen ligger blant annet Eidsvolls plass, L\xc3\xb8vebakken, Stortingsbygningen, Grand Hotel, Egertorget og Stortorvet._NEWLINE_Sentrum 1 /rode 4 har et areal p\xc3\xa5 0,25 km\xc2\xb2 og omfatter nord\xc3\xb8stre del av Kvadraturen, Oslo S og deler av Bj\xc3\xb8rvika. Grensen g\xc3\xa5r fra Palekaia ved Operaen, Operagata, tvers over byggetomt til Oslo S P-hus, Dronning Eufemias gate, Prinsens gate, Kirkegata, Kirkeristen, Biskop Gunnerus' gate, mellom Byporten og Posthuset, Oslo S spor 1, Nylandsveien til Akerselvas utl\xc3\xb8p i Bj\xc3\xb8rvika. Kjente bygninger i grunnkretsen er, Oslo S (inkl. Byporten), Domkirken, Basarene og Operahuset. Jernbanetorget og \xc3\xb8stre del av Karl Johan ligger ogs\xc3\xa5 i grunnkretsen._NEWLINE_Sentrum 1 /rode 5 har et areal p\xc3\xa5 0,21 km\xc2\xb2 og omfatter vestsiden av Bj\xc3\xb8rvika og s\xc3\xb8r\xc3\xb8stre del av Kvadraturen. Grensen g\xc3\xa5r fra Vippetangen s\xc3\xb8r for Revierkaia, Akershusstranda, Glacisgata, Kirkegata, Prinsens gate, Dronning Eufemias gate, tvers over byggetomt mellom Oslo S P-hus og Operaen, Operagata til Palekaia ved Operaen. I grunnkretsen ligger blant annet Grev Wedels plass, Norges Bank, Oslo B\xc3\xb8rs, Havnelageret og Revierkaia."